Την παραχώρηση του Χρήστου Αλμπάνη στην ΑΕΚ ανακοίνωσε ο Απόλλων Σμύρνης.



Η «Ελαφρά Ταξιαρχία» ενημέρωσε πως έκανε αποδεκτή την τελευταία βελτιωμένη πρόταση της Ένωσης για τον 23χρονο ποδοσφαιριστή, διατηρώντας παράλληλα ένα ποσοστό μεταπώλησης 20%.



Τέλος, οι δύο ομάδες συμφώνησαν πως εφόσον οι κιτρινόμαυροι αποφασίσουν στο μέλλον να δώσουν δανεικό τον Αλμπάνη, αυτό μπορεί να γίνει μόνο στην ομάδα της Ριζούπολης.



Αναλυτικά η ανακοίνωση:



Η ΠΑΕ Απόλλων Σμύρνης, ανακοινώνει την παραχώρηση του ποδοσφαιριστή, Χρήστου Αλμπάνη στην ΠΑΕ ΑΕΚ μετά την τελευταία βελτιωμένη πρότασή της.



Η ομάδα μας διατηρεί ποσοστό μεταπώλησης (20%), ενώ προβλέπεται σε περίπτωση παραχώρησης του ποδοσφαιριστή από την ΠΑΕ ΑΕΚ με τη μορφή δανεισμού, ο Χρήστος Αλμπάνης να αγωνιστεί μόνο στον Απόλλωνα Σμύρνης.



Η ΠΑΕ εύχεται στον Χρήστο Αλμπάνη καλή τύχη στη συνέχεια της καριέρας του.